00ลักษณะการประกอบธุรกิจ

  ความเป็นมา

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) เดิมชื่อบริษัท ซี.อี.ไอ. จำกัด
ก่อตั้งขึ้นเมื่อวันที่ 17 สิงหาคม 2530 ด้วยทุนจดทะเบียน 45,000,000 บาท
โดยกลุ่มผู้บริหารชาวไต้หวัน ดำเนินธุรกิจ ผลิต และส่งออกพัดลมติดเพดานกระแสสลับ
รวมทั้งพัดลมซึ่งมีโคมไฟประกอบเข้ากับพัดลมเป็นเครื่องตกแต่ง ตลอดจนอุปกรณ์ส่วนควบ
และเครื่องตกแต่งที่ใช้ติดตั้ง หรือประกอบเข้ากับพัดลม บริษัทฯ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน บริษัทฯ
เข้าจดทะเบียนในตลาดหลักทรัพย์ตั้งแต่ปี 2537 และในปี 2540 บริษัทฯ ได้เข้าร่วมทุนกับบริษัท
ฮันเตอร์ แฟน จำกัด ซึ่งเป็นผู้ผลิตพัดลมรายใหญ่ในสหรัฐอเมริกา

บริษัทย่อย บริษัท แอร์ โรแยล อินดัสทรีส์ จำกัด ก่อตั้งขึ้นเมื่อวันที่ 29 มิถุนายน 2536
ด้วยทุนจดทะเบียน 60,000,000 บาทดำเนินธุรกิจผลิต และส่งออกพัดลมโคมไฟติดเพดาน
ต่อมาได้เปลี่ยนสายการผลิตมาผลิตจอมอนิเตอร์เพื่อการส่งออก ปัจจุบันหยุดประกอบกิจการแล้ว

การเปลี่ยนแปลง และพัฒนาการที่สำคัญ

อำนาจการควบคุมบริษัท

หลังจากที่ได้มีการร่วมทุนกับบริษัท ฮันเตอร์ แฟน จำกัด
ได้มีการเปลี่ยนแปลงอำนาจการควบคุมบริษัท ฯ โดยทางฝ่ายบริษัท ฮันเตอร์ แฟน จำกัด
ได้ส่งกรรมการผู้มีอำนาจลงนามจำนวน 5 ท่านเข้าเป็นกรรมการบริษัท ฯ การกระทำนิติกรรมต่าง
ๆในนามบริษัทจะต้องมีกรรมการทั้งสองฝ่ายลงลายมือชื่อร่วมกัน และบริษัท ฮันเตอร์ แฟน จำกัด
ได้ส่งผู้บริหารในตำแหน่ง ประธานกรรมการบริหาร และตำแหน่งผู้อำนวยการฝ่ายบัญชี และการเงิน
เพื่อเป็นการถ่วงดุลอำนาจการบริหารของทั้งสองฝ่าย

ลักษณะการประกอบธุรกิจ

บริษัทฯ เป็นผู้ผลิตพัดลมโคมไฟติดเพดานกระแสสลับ ที่มีกรรมวิธีการผลิตชิ้นส่วนพัดลมเกือบทุกชิ้นส่วน
ตลาดส่งออกอยู่ในประเทศสหรัฐอเมริกา ส่วนบริษัทย่อยเป็นบริษัทที่ผลิต
และส่งออกพัดลมโคมไฟติดเพดานกระแสสลับเช่นกัน สาเหตุที่ก่อตั้งบริษัทย่อย เพราะในอดีตบริษัทฯ
ต้องการสิทธิประโยชน์ภาษี ศุลกากร หลังจากที่บริษัทฯ
ได้สิทธิประโยชน์เช่นเดียวกับบริษัทย่อยจึงไม่จำเป็นต้องใช้บริษัทย่อยเป็นผู้ส่งออกต่อไป
ต่อมาบริษัทย่อยได้เปลี่ยนสายการผลิตเป็นผลิตจอมอนิเตอร์ เพื่อการส่งออก
แต่ไม่ประสบความสำเร็จ ปัจจุบันบริษัทย่อยได้หยุดกิจการแล้ว เมื่อบริษัทฯ ได้ร่วมทุนกับบริษัท
ฮันเตอร์ แฟน จำกัด ซึ่งเป็นผู้ผลิตพัดลมรายใหญ่ในสหรัฐอเมริกา ทำให้ยอดขายของบริษัทฯ
เพิ่มขึ้นทุก ๆ ปี ส่วนใหญ่เป็นการขายให้กับ

บริษัท ฮันเตอร์ แฟน จำกัด โดยบริษัทฯ ได้มีการทำสัญญาซื้อขาย
ซึ่งสัญญาจะระบุปริมาณที่จะซื้อขายกันในแต่ละปี ทำให้บริษัทฯ สามารถ
วางแผนการผลิตได้อย่างมีประสิทธิภาพ

การประกอบธุรกิจ

โครงสร้างการถือหุ้นของกลุ่มบริษัท

  51% 99.99%

โครงผู้ถือหุ้นของ Hunter (CEI) Asia Limited ประกอบด้วย Hunter Fan Company
และกลุ่มผู้บริหารชาวไต้หวันเดิมถือหุ้นข้างละประมาณกึ่งหนึ่ง บริษัทฯ และบริษัทย่อย
เป็นทั้งผู้ผลิตและจำหน่ายพัดลมติดเพดาน สำหรับตกแต่งบ้านและอาคาร โดยผลิตตามแบบที่บริษัท ฯ
ออกแบบเอง และตามแบบที่ลูกค้าต้องการ ซึ่งมีทั้งแบบมีโคมไฟประกอบ และแบบไม่มีโคมไฟ
สินค้าของบริษัทฯ เป็นสินค้าแบบกึ่งสำเร็จรูป โดยบรรจุชิ้นส่วนต่าง ๆ ลงกล่อง
และลูกค้าสามารถนำไปประกอบและติดตั้งได้เอง บริษัทฯ
ย่อยได้หยุดการผลิตพัดลมติดเพดานดังกล่าวข้างต้นแล้ว

โครงสร้างรายได้

รายได้ของบริษัทฯ ทั้งหมดเป็นรายได้จากการจำหน่ายพัดลมติดเพดาน
ซึ่งส่วนใหญ่เป็นการจำหน่ายในต่างประเทศ เช่น อเมริกา

หน่วย : ล้านบาท

โครงสร้างรายได้

  ---------------------------- ------- ----- ------- -------- ------- ----- ------- -----
                               2541    %     2542    %        2543    %     2544    %

  ในประเทศ                     12      1     24      1        29      1     30      1

  ต่างประเทศ                    2,229   99    2,216   99       3,518   99    4,532   99

  รวม                          2,241   100   2,240   100      3,489   100   4,562   100

  อัตราการเพิ่มของมูลค่าการจำหน่าย   1,133   102   (1)     (0.04)   1,249   56    1,073   31
  ---------------------------- ------- ----- ------- -------- ------- ----- ------- -----

ลักษณะของผลิตภัณฑ์ เป็นสินค้าแบบกึ่งสำเร็จรูป โดยบรรจุชิ้นส่วนต่าง ๆ ลงกล่อง
และลูกค้าสามารถนำไปประกอบและติดตั้งได้เอง ปัจจุบันสินค้าที่บริษัทฯ ผลิตขึ้น
ได้ถูกส่งไปจำหน่ายในประเทศสหรัฐอเมริกาแทบทั้งสิ้น สินค้าส่วนใหญ่ บริษัทฯ
ทำการขายตรงไปยังลูกค้าโดยใช้ เครื่องหมายการค้าเป็นชื่อห้างของตนเอง
ลูกค้ากลุ่มนี้ส่วนใหญ่เป็นห้างขายของตกแต่งบ้านรายใหญ่ ๆ ได้แก่ HOME DEPOT, HUNTER FAN,
WAL-MART เป็นต้น นอกจากนี้บริษัท ฯ ยังขายผ่านตัวแทนจำหน่ายในสหรัฐอเมริกา
ซึ่งทำหน้าที่เป็นผู้ขายส่ง โดยส่งสินค้าไปยังผู้ค้าปลีกอีกทอดหนึ่ง

เนื่องจากผลิตภัณฑ์พัดลมเพดาน เป็นสินค้าที่ได้รับผลกระทบตามฤดูกาล โดยเฉพาะในตลาดสหรัฐฯ
ช่วงมียอดขายสูง จะเป็นช่วงประมาณเดือน มิถุนายน ถึงเดือน กรกฎาคม ซึ่งเป็นฤดูร้อน
ยอดขายของบริษัทฯ จึงมียอดสูงในช่วงก่อนหน้านั้น 2 - 3 เดือน ซึ่งก็คือประมาณเดือน มีนาคม ถึง
เดือน พฤษภาคม การที่ถูกผลกระทบของฤดูกาลดังกล่าว จึงทำให้แผนการผลิต
เพื่อให้เกิดประสิทธิภาพสูงสุดกระทำได้ยาก บริษัทฯ จึงแก้ไขปัญหาดังกล่าว
ด้วยการสร้างโกดังเก็บสินค้าและพยายามให้ลูกค้าสั่งสินค้าล่วงหน้า เป็นเวลานานที่สุดเท่าที่จะทำได้
โดยจูงใจด้วยส่วนลดพิเศษ เพื่อที่จะวางแผนการผลิตให้เหมาะสม
และทยอยผลิตสินค้าเก็บไว้ในโกดังก่อนจะถึงช่วงที่มีความต้องการสินค้ามาก

สิทธิหรือข้อจำกัดในการประกอบธุรกิจ

1.  บัตรส่งเสริมการลงทุน

บริษัทได้รับการส่งเสริมการลงทุนจาก
สำนักงานคณะกรรมการส่งเสริมการลงทุนในกิจการผลิตพัดลมเพดานกระแสสลับ เพื่อส่งออกประเภท
5.49 การผลิตผลิตภัณฑ์เพื่อการส่งออก บัตรส่งเสริมที่ใช้สิทธิประโยชน์ในปัจจุบันคือ
บัตรส่งเสริมเลขที่1212/2541

สิทธิประโยชน์ ตาม 1212/2541 ที่สำคัญ ๆ ดังนี้

1.  บริษัทฯ ได้รับยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาสามปี
    นับตั้งแต่วันที่ 12 มกราคม 2541 (วันเริ่มมีรายได้) จนถึงวันที่ 11 มกราคม 2544

2.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

3.  ได้รับยกเว้นเงินอากรขาเข้าจากการนำเข้าวัตถุดิบที่นำเข้ามาเพื่อผลิตสินค้าเพื่อการส่งออก

  ปัจจุบันบริษัทฯ
  ได้รับการพิจารณาจากสำนักงานคณะกรรมการส่งเสริมการลงทุนให้ต่ออายุสิทธิประโยชน์ทางด้านภาษี

นิติบุคคลเป็นระยะเวลา 3 ปี ซึ่งเป็นการลงทุนเพิ่มในส่วนของเครื่องจักรอุปกรณ์ที่ใช้ในการผลิต
ซึ่งรายละเอียดของโครงการจะได้นำเสนอในคราวต่อไป

การตลาดและภาวะการแข่งขัน

1.  กลยุทธ์ทางการตลาด

-   กลยุทธ์ด้านผลิตภัณฑ์

  บริษัทฯ มีการพัฒนารูปแบบของผลิตภัณฑ์อย่างต่อเนื่อง โดยมีการออกแบบพัดลมรุ่นใหม่ ๆ
  ที่มีความทันสมัย มีความหลากหลายของรุ่นพัดลม ซึ่งตรงกับความต้องการของลูกค้า
  และมีการพัฒนาในด้านคุณภาพของผลิตภัณฑ์เพื่อให้เป็นผลิตภัณฑ์ที่มีคุณภาพสูง และมีความสวยงาม

-   กลยุทธ์ด้านราคา

  บริษัทฯ มีการตั้งราคาของผลิตภัณฑ์ตามราคาตลาดระดับสูง เนื่องจากพัดลมของบริษัทฯ
  เป็นสินค้าที่มีจุดเด่นในเรื่องของรูปแบบ วัสดุที่ใช้ในการผลิต
  ตลอดจนคุณภาพของผลิตภัณฑ์อยู่ในระดับสูง

-   กลยุทธ์การจำหน่ายและช่องทางการจำหน่ายของบริษัทฯ สามารถแบ่งออกได้เป็น 2 ทาง คือ

1.  การขายตรงให้กับลูกค้า ซึ่งเป็นห้างขายอุปกรณ์ตกแต่งบ้าน โดยลูกค้าเหล่านี้จะเป็นห้างใหญ่
    ที่มีชื่อเสียง และมักจะใช้เครื่องหมายการค้าของห้าง เป็นเครื่องหมายการค้าของพัดลมด้วย
    ปัจจุบันบริษัทฯขายสินค้าให้กับลูกค้ากลุ่มนี้ ประมาณ 22 % ของยอดขายทั้งหมด

2.  ขายให้กับลูกค้า (บริษัท ฮันเตอร์ แฟน จำกัด) โดยบริษัทฯ
    จะประทับเครื่องหมายการค้าของลูกค้าลงบนกล่องสินค้า ปัจจุบันยอดขายผ่านลูกค้ากลุ่มนี้
    มีประมาณ 74% ของยอดขายทั้งหมด

    (2) ลักษณะลูกค้า

    ลูกค้าของบริษัทฯ เป็นห้างสรรพสินค้าที่จำหน่ายของตกแต่งบ้าน ซึ่งลูกค้าส่วนใหญ่เป็นลูกค้าที่
    ติดต่อกับบริษัทฯ มาเป็นเวลานาน มีความสัมพันธ์ที่ดีต่อกัน ลูกค้าประเภทห้างสรรพสินค้า ได้แก่
    HOME DEPOT, WALL MART และในปี 2541 บริษัทฯ มีการร่วมลงทุนกับบริษัท ฮันเตอร์ แฟน
    จำกัด ซึ่งเป็นบริษัทผู้ผลิต และจำหน่ายพัดลมติดเพดานที่ก่อตั้งมานานในสหรัฐอเมริกา
    และมีตราสินค้าที่ลูกค้ารู้จักกันเป็นอย่างดี ทำให้ในปีที่ผ่านมาปริมาณการขายที่ขายให้กับบริษัท
    ฮันเตอร์ แฟน จำกัด จึงมีปริมาณสูง
    กลุ่มลูกค้าเป้าหมายยังคงเป็นลูกค้าประเภทห้างสรรพสินค้า
    และร้านจำหน่ายของตกแต่งที่อยู่อาศัย

สภาวะการแข่งขัน

  ในอุตสาหกรรมพัดลมโคมไฟติดเพดาน ประเทศสหรัฐอเมริกาเป็นตลาดใหญ่ที่สุด
  ทุกปีความต้องการพัดลมโคมติดเพดานประมาณ 11 ล้านเครื่อง บริษัทฯ ส่งออกประมาณ ปีละ 3
  ล้านตัวเศษ บริษัทฯ ยังมีศักยภาพในการแข่งขันเนื่องจากบริษัทฯ อยู่ในธุรกิจนี้มานาน
  และสินค้าของบริษัทฯ ยังมีคุณภาพที่เหนือกว่าคู่แข่งขัน

การจัดหาผลิตภัณฑ์หรือบริการ

การผลิต หรือการจัดหาผลิตภัณฑ์เพื่อจำหน่าย

  (1) กำลังการผลิตและปริมาณการผลิตจริงของบริษัทฯ และบริษัทย่อย

กำลังการผลิตและปริมาณการผลิตจริงของบริษัทฯ

+----------------------------+---------+---------+---------+---------+
| รายการ                     | 31 กค.  | 31 กค.  | 31 กค.  | 31 กค.  |
|                            | 41      | 42      | 43      | 44      |
+----------------------------+---------+---------+---------+---------+
| พัดลมติดเพดาน (หน่วย : เครื่อง) | 4,      | 4,      | 4,      | 4,      |
|                            | 000,000 | 000,000 | 000,000 | 500,000 |
| กำลังการผลิตเต็มที่             |         |         |         |         |
|                            | 1,      | 2,      | 3,      | 3,      |
| ปริมาณการผลิตจริง             | 888,415 | 055,651 | 176,070 | 389,823 |
|                            |         |         |         |         |
| อัตราการใช้กำลังการผลิต (%)    | 47      | 51      | 79      | 75      |
|                            |         |         |         |         |
| อัตราเพิ่มของปริมาณการผลิต (%)  | 58      | 4       | 55      | 7       |
|                            |         |         |         |         |
| จำนวนกะที่สามารถผลิตได้        | 2       | 2       | 3       | 3       |
|                            |         |         |         |         |
| จำนวนกะที่ผลิตจริง             | 2       | 2       | 3       | 3       |
+----------------------------+---------+---------+---------+---------+

กำลังการผลิตบริษัทย่อยไม่มีเนื่องจากปัจจุบันหยุดประกอบการ

  วัตถุดิบ และผู้จำหน่ายวัตถุดิบ (SUPPLIER) ของบริษัทฯ

วัตถุดิบหลัก ๆ ที่ใช้ในการผลิต ส่วนใหญ่จะเป็นพวกเหล็ก เช่น เหล็ก ซิลิคอน ลวดทองแดง
โลหะผสม และตลับลูกปืน (BEARING) ซึ่งส่วนใหญ่จะเป็นการนำเข้าจากต่างประเทศ
นอกจากนี้ยังมีชิ้นส่วนโคมไฟและชิ้นส่วนประกอบอื่น ๆ กว่า 100 ชนิด
ซึ่งส่วนใหญ่เป็นการสั่งซื้อจากต่างประเทศเช่นกัน โดยบริษัทฯ จัดซื้อจาก SUPPLIER หลายราย
ยกเว้นชิ้นส่วนบางประเภทที่มีปริมาณไม่มากแต่มีหลายรายการ บริษัทฯ จะสั่งซื้อผ่าน บริษัท SHI
CHEN ซึ่งจะเป็นตัวแทนในประเทศไต้หวัน จัดหาจาก SUPPLIER
หลายรายและรวบรวมส่งพร้อมกันเพื่อเป็นการประหยัด ค่าขนส่ง และค่าใช้จ่ายในการติดต่อ
บริษัทฯไม่เคยประสบปัญหาในเรื่องปริมาณวัตถุดิบที่ใช้ในการผลิต
เนื่องจากมีช่องทางในการจัดซื้อค่อนข้างมาก
ส่วนในเรื่องของต้นทุนก็เป็นไปตามกลไกราคาในตลาดโลก

ที่ผ่านมาบริษัทฯ ประสบปัญหาในเรื่องวัตถุดิบน้อยมาก วัตถุดิบหลัก ๆ ที่ใช้ในการผลิตได้แก่
SILICON STEEL, COLD ROLLED STEEL, BEARING, BLADE BRACKET, GLASS ซึ่งบริษัทฯ
ได้ทำการสั่งซื้อภายในประเทศ และต่างประเทศ รายละเอียดเป็นดังนี้

วัตถุดิบและผู้จัดจำหน่ายวัตถุดิบของบริษัทฯ

หน่วย : พันบาท

+----------------+------+----+------+----+------+----+------+----+
| มูล             | 2541 | %  | 2542 | %  | 2543 | %  | 2544 | %  |
| ค่าการสั่งซื้อวัตถุดิบ |      |    |      |    |      |    |      |    |
+----------------+------+----+------+----+------+----+------+----+
| ก              | 744  | 58 | 398  | 35 | 550  | 27 | 827  | 31 |
| ารสั่งซื้อในประเทศ | ,670 |    | ,022 |    | ,503 |    | ,894 |    |
|                |      | 42 |      | 65 |      | 72 |      | 69 |
| การสั่ง          | 540  |    | 741  |    | 1    |    | 1    |    |
| ซื้อจากต่างประเทศ | ,440 | 1  | ,911 | 1  | ,440 | 1  | ,831 | 1  |
|                |      | 00 |      | 00 | ,902 | 00 | ,322 | 00 |
| รวม            | 1    |    | 1    |    |      |    |      |    |
|                | ,285 | 1  | ,139 | (1 | 1    | 71 | 2    | 34 |
| อัตราเพิ่ม        | ,110 | 24 | ,933 | 1) | ,991 |    | ,659 |    |
| (ล             |      |    |      |    | ,405 |    | ,216 |    |
| ดลง)ของการสั่งซื้อ |      |    |      |    |      |    |      |    |
+----------------+------+----+------+----+------+----+------+----+

การสั่งซื้อวัตถุดิบในประเทศไต้หวัน หรือในประเทศจีน บริษัทฯ อาศัยการสั่งซื้อโดยผ่านบริษัท ชิเชง
อีเลคทริค เอ็นเอฟจี เวิคท์ จำกัด เป็นตัวกลางในการจัดหาวัตถุดิบ เพื่อความสะดวกในการติดต่อ
โดยไม่ต้องติดต่อกับ ผู้จำหน่ายหลาย ๆ รายทำให้เสียค่าใช้จ่ายเพิ่มขึ้น ราคาที่ตกลงซื้อขาย
เป็นราคาที่สมเหตุสมผล

  ขั้นตอนการผลิตและเทคโนโลยี

เนื่องจากสินค้าของบริษัทฯ เป็นการนำชิ้นส่วนต่าง ๆ มาประกอบกันเท่านั้น
ดังนั้นผู้ซื้อสามารถนำไปประกอบและติดตั้งเอง กระบวนการผลิตจึงแยกเป็นแต่ละฝ่าย
ผลิตชิ้นส่วนต่าง ๆ และนำมารวบรวมบรรจุลงกล่อง

  ขั้นตอนการผลิตโดยสังเขปของบริษัท ฯ

มอเตอร์

เริ่มจากการนำแผ่น SILICON มาตัดและปั้มขึ้นรูป เป็น STATOR และอัดแกนมอเตอร์ จากนั้นนำตัว
STATOR ไปพันขดลวดทองแดงด้วยเครื่อง นำไปชุบ VANISH และเก็บเข้า STORE แผนกหล่อ
ROTOR นำอลูมิเนียมมาเข้าเครื่องอัด ROTOR เมื่อขึ้นรูปแล้วนำมาเจาะรู ต๊าปเกลียว
แล้วเข้าเครื่องให้ได้ขนาด จากนั้นเก็บเข้า STORE ทางฝ่ายโรงงานปั้มจะทำการผลิตฝาบน
ฝาครอบกลาง ฝากล่องสวิทซ์ และฝาครอบพัดลม และนำไปชุบ AB หรือชุบ PB หรือพ่นสี

แผนกประกอบมอเตอร์ จะนำชิ้นส่วน ROTOR, STATOR และฝาครอบมอเตอร์
มาประกอบเข้าด้วยกันเป็นตัวมอเตอร์ พร้อมทั้งอัด BEARING จากนั้นก็ยิง SCREW
อัดสมดุลและตรวจสอบคุณภาพ จากนั้นนำไปประกอบเข้ากับชิ้นส่วนต่าง ๆ ทั้งฝาบน ฝาครอบกลาง
ฝาล่างร้อยสายไฟ ต่อกล่องสวิทซ์ ใส่ฝาครอบจนเสร็จเรียบร้อยเป็นตัวมอเตอร์
แล้วจะมีการตรวจสอบคุณภาพอีกจุดหนึ่ง จากนั้นก็ส่งไปบรรจุถุงพลาสติก ก่อนนำไปบรรจุลงกล่อง

ใบพัด

ประกอบไปด้วย 2 ส่วนคือ ก้านใบและตัวใบพัด สำหรับก้านใบนั้น
จะทำการหล่อมาจากโรงหล่อและนำมาตะไบ ขัดเงา เจาะรู ต๊าปเกลียว พ่นสี หรือชุบ AB หรือชุบ
PB และนำมาดัดองศา ส่วนตัวใบพัดนั้น จะนำไม้อัดมาตัด อัดของ พ่นสี เจาะรู และนำมาชั่งน้ำหนัก
เลือกชุดที่มีน้ำหนักเหมือนกันไว้ชุดเดียวกัน จากนั้นห่อพลาสติกและนำไปบรรจุลงกล่อง

แผนกบรรจุ

จะนำชิ้นส่วนที่ผลิตเสร็จแล้ว มาบรรจุลงกล่องโฟม ที่ทางบริษัทฯ ผลิตขึ้นเอง โดยบรรจุ SCREW
โคมไฟ ท่อแขวน และคู่มือการประกอบเพิ่มเติมลงไป แล้วบรรจุลงกล่องกระดาษที่มีรูปภาพ
สีสรรและลวดลาย ตามแบบที่ลูกค้าต้องการ

MANUFACTURING PROCESS

Packaged product on the way to storage area to await export

  (4) ผลกระทบต่อสิ่งแวดล้อม

-   ในกระบวนการผลิต บริษัทฯ มีการจัดให้มีระบบควบคุมต่าง ๆ เพื่อลดผล
    กระทบที่มีต่อสิ่งแวดล้อม ตามข้อกำหนด ซึ่งอยู่ภายในการควบคุมของการ
    นิคมอุตสาหกรรมแห่งประเทศไทย

-   บ่อกำจัดน้ำเสีย สำหรับไลน์การผลิตที่มีการใช้สารเคมี เช่น โรงชุบ , เพื่อลด
    มลภาวะทางน้ำ ก่อนปล่อยน้ำทิ้ง

-   ปล่องกรองควัน เพื่อลดมลภาวะทางอากาศ

-   ระบบการรีไซเคิล จะสามารถลดปริมาณน้ำเสียให้น้อยลง

  บริษัทฯ มีค่าใช้จ่ายจากการปรับปรุง ระบบการควบคุมสภาพแวดล้อมทางด้านน้ำเสีย ฝุ่นควันต่าง
  ๆ อยู่ตลอด

เวลา ในปี 2544 ที่ผ่านมาบริษัทฯ มีค่าใช้จ่ายเพื่อรักษาสิ่งแวดล้อมประมาณ 2 ล้านบาท

ผลจากการปฏิบัติในเรื่องสิ่งแวดล้อม ปัจจุบันบริษัทฯ
ไม่มีปัญหาเกี่ยวกับสิ่งแวดล้อมกับหน่วยงานของรัฐ ข้อพิพาทเกี่ยวกับเรื่องน้ำเสียเป็นเรื่องในอดีต
ซึ่งบริษัทฯ อยู่ระหว่างการเจรจากับการนิคมอุตสาหกรรมแห่งประเทศไทย